ΓΡΑΠΤΗ ΕΡΩΤΗΣΗ E-2489/99

υποβολή: Robert Evans (PSE) προς την Επιτροπή

(16 Δεκεμβρίου 1999)

Θέμα: Τα ελληνικά σφαγεία

Η οργάνωση Compassion in World Farming (Συμπόνια για τα Ζώα Κρεοπαραγωγής CIWF) πραγματοποίησε νωρίτερα αυτό το χρόνο κινηματογραφικές λήψεις στο εσωτερικό τεσσάρων ελληνικών σφαγείων. Σε δύο σφαγεία προβάτων δεν έγινε καμία προσπάθεια αναισθητοποίησης των ζώων, πριν την κοπή του λάρυγγα" τούτο αντιβαίνει σαφώς στην οδηγία 93/119/ΕΚ του Συμβουλίου για την προστασία των ζώων κατά τη σφαγή ή/και τη θανάτωσή τους. Σε ένα τρίτο ελληνικό σφαγείο τα ζώα αναισθητοποιούνταν, αλλά τόσο αδέξια που κάποια από αυτά συνέρχονταν είτε πριν είτε μετά την κοπή του λάρυγγα. Σε αυτό το σφαγείο παρατηρήθηκε σειρά παραβιάσεων της οδηγίας 93/119/ΕΚ(1) του Συμβουλίου. Παραβιάσεις της οδηγίας παρατηρήθηκαν και σε ελληνικό σφαγείο χοίρων. λες αυτές οι παραβιάσεις αναφέρθηκαν από την CIWF στην Επιτροπή.

Σε ποια δράση προτίθεται να προβεί η Επιτροπή σε σχέση με αυτές τις παραβιάσεις, προκειμένου να διασφαλίσει τη μελλοντική συμμόρφωση των ελληνικών σφαγείων με την οδηγία 93/119/ΕΚ του Συμβουλίου;

(1) ΕΕ L 340 της 31.12.1993, σελ. 21.

Απάντηση του κ. Byrne εξ ονόματος της Ευρωπαϊκής Επιτροπής

(28 Ιανουαρίου 2000)

Εμπειρογνώμονες κτηνίατροι από το Γραφείο Τροφίμων και Κτηνιατρικών Θεμάτων της Ευρωπαϊκής Επιτροπή (ΓΤΚΘ) παρατήρησαν ελλείψεις κατά την αναισθητοποίηση και τη σφαγή ζώων σε ελληνικά σφαγεία κατά τη διάρκεια αποστολών που πραγματοποιήθηκαν τον Νοέμβριο και το Δεκέμβριο του 1998. Οι σχετικές εκθέσεις δημοσιεύθηκαν στον ιστοχώρο της Ευρωπαϊκής Επιτροπής http://europa.eu.int/comm/dg24/health/vi/reports/index).

Η Ευρωπαϊκή Επιτροπή ζήτησε από τις ελληνικές αρχές να λάβουν μέτρα ώστε να εξασφαλίσουν την τήρηση των απαιτήσεων της οδηγίας 93/119/ΕΚ του Συμβουλίου της 22ας Δεκεμβρίου 1993 για την προστασία των ζώων κατά τη σφαγή ή/και τη θανάτωσή τους(1). Σε απάντηση το ελληνικόπουργείο Γεωργίας πληροφόρησε την Ευρωπαϊκή Επιτροπή ότι «η κεντρική κτηνιατρικήπηρεσία έχει λάβει όλα τα αναγκαία διοικητικά μέτρα και έχει καταβάλει κάθε προσπάθεια για την εφαρμογή της νομοθεσίας (οδηγίες 91/628/ΕΟΚ και 93/119/ΕΟΚ της 19ης Νοεμβρίου 1991 για την προστασία των ζώων κατά τη μεταφορά και την τροποποίηση των οδηγιών 90/425/ΕΟΚ και 91/496/ΕΟΚ(2))».

Το ελληνικόπουργείο Γεωργίας έχει επίσης προγραμματίσει για το Φεβρουάριο του 2000 εργαστήριο το οποίο απευθύνεται στους κτηνιάτρους του ελληνικού δημοσίου και αφορά την ορθή μεταχείριση των ζώων κατά τη μεταφορά και τη σφαγή.

Για τις αρχές του 2000 έχει προγραμματιστεί και άλλη αποστολή στην Ελλάδα με στόχο να εξακριβωθεί η τρέχουσα κατάσταση όσον αφορά τη μεταχείριση των ζώων.

Επιπλέον στην Ευρωπαϊκή Επιτροπήποβλήθηκε πρόσφατα σειρά καταγγελιών από οργανισμούς προστασίας των ζώων σύμφωνα με τις οποίες πολλά ελληνικά σφαγεία εξακολουθούν να παραβιάζουν τις διατάξεις της οδηγίας του Συμβουλίου 93/119/ΕΚ. Η Ευρωπαϊκή Επιτροπή είναι της άποψης ότι οι εν λόγω καταγγελίες επιβεβαιώνονται, τουλάχιστον εν μέρει, από τις προαναφερθείσες αποστολές.

Η Ευρωπαϊκή Επιτροπή εκκίνησε πρόσφατα διαδικασία λόγω παράβασης σε βάρος της Ελλάδας σχετικά με τις παραβιάσεις της εν λόγω οδηγίας.

(1) ΕΕ L 340 της 31.12.1993.

(2) ΕΕ L 340 της 11.12.1991.